“Real” 32 yil ichidagi eng yaxshi natijasini qayd etdi

Madridning “Real” klubi Ispaniya La Ligasi 34-turidan o‘rin olgan bahsda “Atletik”ni mag‘lubiyatga uchratib (1:0), ketma-ket to‘rtinchi o‘yinda o‘z darvozasi daxlsizligini saqlab qola oldi.

“Qirollik klubi” ortda qolgan 34 turda o‘z darvozasidan 21 ta to‘p o‘tkazib yuborgan. Bu 1987/88-yilgi mavsumdan keyin jamoaning eng yaxshi natijasidir. O‘shanda “Real” darvozasi 34 o‘yinda 20 marta ishg‘ol etilgan.
34-turdan keyin “Real” eng yaqin ta’qibchisi “Barselona”ni 4 ochkoga ortda qoldirgan holda, musobaqa jadvalida peshqadamlik qilmoqda.